cyanic-selkie/wikianc huggingface dataset:
মুহাম্মদ বিন কাসিমের মাজার
সিন্ধু বিজেতা মুসলিম সেনাপতি মুহাম্মাদ বিন কাসিম আস সাকাফির মাজার ( সমাধি) ইরাকের ওয়াসিত প্রদেশের আন নুমানিয়া শহরে অবস্থিত। মুহাম্মদ ৭১২ সালে মাত্র ১৭ বছর বয়সে সিন্ধু বিজয়ে নেতৃত্ব দেন।    তিনি ইরাকের ওয়াসিতে তিনি মৃত্যুবরণ করেন এবং ওয়াসিতে তাকে সমাধিস্থ করা হয়। কিছু সুত্রের দাবি হল, তার মৃতদেহ বেলুচিস্তানের উপকূলীয় অঞ্চলের আধা-মরুভূমি মাক্রানে সমাহিত করা হয়। তবে এর সমর্থনে কোনো শক্তিশালী প্রমাণ পাওয়া যায়নি।
মৃত্যু (শাহাদাত)
মুহাম্মাদ বিন কাসিমের একটি বেদনাদায়ক পরিণতি হয়েছিল। তিনি ঘৃণা ও ষড়যন্ত্রের শিকার হয়েছিলেন। এর প্রতিশোধ হিসেবে তার বিরুদ্ধে মিথ্যা বানোয়াট ঘটনার দায় চাপানো হয়। তার বড় অপরাধ ছিল, তিনি হাজ্জাজ বিন ইউসুফের ভাতিজা ছিলেন, যিনি প্রথম আল-ওয়ালিদের ডান হাত ছিলেন। হাজ্জাজ সুলেমান ইবনে আব্দুল মালেকের সবচে বড় প্রতিদ্বন্দ্বী ছিলেন। হাজ্জাজ চেয়েছিলেন, আল ওয়ালিদের পর তার ভাই সুলেমান খলিফা না হয়ে তার নিজের ছেলে হোক। আল ওয়ালিদ ও হাজ্জাজের স্বপ্নের বাস্তবায়ন ঘটেনি। সুলেমান খলিফা নির্বাচিত হওয়ার আগেই হাজ্জাজের মৃত্যু হয়। সুলেমান খলিফা হওয়ার পর হাজ্জাজের আত্মীয় হিসেবে মুহাম্মদের ওপর প্রতিশোধ নেওয়ার পরিকল্পনা করেন এবং তার ওপর মিথ্যা অপবাদ দিয়ে প্রথমে কাসেমকে পদচ্যুত করা হয় এবং পরবর্তীতে ইরাকে তলব করে হত্যা করা হয়।
তার বিরুদ্ধে অভিযোগ করা হয় যে, তিনি সিন্ধুর রাজা দাহেরের কন্যার ইজ্জত লুণ্ঠন করেছেন। অথচ সিন্ধু বিজয়ের প্রায় ৩ বছর পর তাকে এই অভিযোগে বন্দী করা হয়। দাবি করা হয় যে, মুহাম্মদ জোরপূর্বক তার সাথে সঙ্গম করেছিলেন এবং পরবর্তীতে তাকে হত্যাও করেন। এই অভিযোগে ইরাকের গভর্নর সালেহ বিন আব্দুর রহমান তাকে শৃঙ্খলিত করে ওয়াসিতের কারাগারে পাঠান এবং সেখানে মৃত্যুর আগ পর্যন্ত মাসের পর মাস তাকে নানা ধরনের নির্যাতন করা হয়। করেন।
এরপর ওয়াসিতেই তাকে সমাহিত করা হয়। মুস্তফা জাওয়াদ বলেন যে, তার সমাধি ওয়াসিত প্রদেশের আননুমানিয়াতে পরিচিত। এ কথা আগেকার একদল ঐতিহাসিক দ্বারা প্রমাণিত। আরবরাই কেবল তার মৃত্যুর জন্য কাঁদেনি; বরং সিন্ধুর সকল মানুষ, এমনকি ব্রাহ্মণ ও বৌদ্ধরাও দুঃখপ্রকাশ করে এবং ভারতীয়রা তাকে নুড়ি দিয়ে চিত্রিত করেছিল।
ইরাকি ঐতিহাসিক
ইরাকি ঐতিহাসিক মুস্তফা জাওয়াদ উল্লেখ করেন যে, ড. হুসাইন আলী মাহফুজ এবং ড. আব্দুল আজিজের উপস্থিতিতে উচ্চ গবেষকদের ভবনে ইরাকি মাজারের বিষয়বস্তু নিয়ে আলোচনার সময় দৃঢ় বিশ্বাসের সাথে তিনি বলেছিলেন যে, এটা আশ্চর্যজনক যে, আমরা ইরাকিরা আমাদের পতাকাকে অন্যদের কাছে সমর্পণ করেছি। বেশিরভাগ সূত্র নিশ্চিত করে যে, মুহাম্মদ বিন কাসিম আস সাকাফির সমাধি ইরাকের ওয়াসিতের আন-নুমানিয়াহতে অবস্থিত, যা জনসাধারণের মধ্যে মুহাম্মদ বিন কাসিম আল-আলাউয়ের সমাধি হিসাবে পরিচিত। এটি সাফবীয়দের ইরাক বিজয়ের সময় এ মাজারের সম্মান রক্ষার্থে আলাভি (আলীপন্থী) মাজার বলে প্রচার করা হয়। এমনটি না হলে সফবীয় সৈন্য এটি গুড়িয়ে দিত এবং তখন থেকে এটি মুহাম্মাদ বিন কাসিম আল আলাভীর মাজার হিসেবে পরিচিতি লাভ করে।
এটা জানা যায় যে, মুস্তফা জাওয়াদ ইতিহাস লেখার ক্ষেত্রে নিজের জন্য একটি সুপরিচিত পন্থা লিখেছেন। তা হল গবেষণার বিষয়ের কাছাকাছি উৎসগুলি গ্রহণ করা অর্থাৎ তিনি যদি বাগদাদ সম্পর্কে লেখেন তবে তিনি একজন বাগদাদি ঐতিহাসিককে গ্রহণ করেন ; যদি তিনি দামেস্ক সম্পর্কে লেখেন, তিনি একজন দামেস্কীয় ইতিহাসবিদকে সূত্র হিসেবে নেন এবং যদি তিনি শাফিঈ সম্পর্কে লেখেন তাহলে তিনি একজন শাফিঈ ঐতিহাসিককে গ্রহণ করেন।
উপসংহারে ড. আব্দুল কাদির আল-মাদিদি মুহাম্মাদ বিন কাসিমের সমাধির বিষয়টি গ্রহণ করেন যে, ইমাম মুহাম্মদ বিন কাসিমকে আন্নুমানিয়ার জমিতে সমাহিত করা হয়, যা ওয়াসিত শহরে অবস্থিত। তিনি ইরাক ও এর জনসাধারণের কাছে মুহাম্মদ বিন কাসিম আল আলাভির সমাধি হিসাবে পরিচিত হওয়ার কারণ হিসেবে বলেন, দেশটিতে সাফাভি দখলদারিত্বের দ্বারা মাজার ধ্বংসের ভয়ে তার উপাধি বিকৃত করা হয়েছিল এবং এমন অনেক ঘটনা ঘটেছে। বিষয়টি ড. ইউসুফ আল আশ, ড. ফারুক ওমর ফাওজি, ড. হামাদান আব্দুল মাজিদ আল কুবাইসি, ড. লাবীদ ইব্রাহিম আহমেদ দ্বারা নিশ্চিত করা হয়েছিল। এছাড়া মুহাম্মদ হামিদুল্লাহ, ডা. জামালুদ্দীন আল-শায়াল এবং অন্যান্য প্রবীণ ইতিহাসবিদেরা তা নিশ্চিত করেছেন। ما رأي الشيخ بمحمد بن القاسم العلوي؟ وأين يقع قبره؟ سلام عليكم ورحمة الله وبركاته تحية طيبة إلى سماحة الشيخ المجاهد ياسر الحبيب أعزه الله
লক্ষ্মীন্দর
লক্ষ্মীন্দর হলো চাঁদ সওদাগরের পুত্র এবং বেহুলার স্বামী। বাসর রাতে সর্পদেবী মনসার অনুগত সাপের দংশনে লক্ষ্মীন্দরের মৃত্যু ঘটে, কিন্তু তার স্ত্রী বেহুলা প্রচুর ত্যাগ স্বীকার করে তাকে পুনরুজ্জীবিত করতে সক্ষম হন। বেহুলা-লক্ষ্মীন্দরের উপাখ্যান বাংলার প্রাচীন লোকগাথাগুলোর মধ্যে অন্যতম।
মুহাম্মদ বিন কাসিমের মাজার
ইরাকি ঐতিহাসিক
ان كان ممدوحا فمن اعطاه الإذن بالثورة علما ان وقته حساسا جدا كان ؟ وان كان مذموما ما صحة خبر مقام الامام عجل الله فرجه عند قبره ؟ نرجوا الإيجابة والإطناب ان أمكن في المسألة جزيتم خيرا.
القسم:رجال
بسم الله الرحمن الرحيم الحمد لله رب العالمين والصلاة والسلام على سيدنا محمد وآله الطيبين الطاهرين ولعنة الله على أعدائهم أجمعين
السلام عليكم ورحمة الله وبركاته. عظم الله أجورنا وأجوركم بذكرى استشهاد الإمام الحسين وأصحابه صلوات الله عليهم ولعنة الله على قتلتهم وأعدائهم أجمعين.
بمراجعة الشيخ أفاد أن هناك خلطا كبيرا ههنا، فالمسؤول عنه الذي ينتهي نسبه إلى عمر الأشرف ابن الإمام زين العابدين صلوات الله عليه هو محمد بن القاسم المعروف بالصوفي وصاحب الطالقان لأنه خرج هناك، ثم قُبض عليه وأُرسل إلى بغداد حيث ضُربت عنقه وصُلب بأمر من المعتصم العباسي لعنه الله، كما في (عمدة الطالب لابن عنبة ص306). وهو على أية حال لم يكن من الممدوحين ولم يؤذن له بالخروج، بل لم يكن منا، فهو من الزيدية، قد ادعى الإمامة وادُّعِيت له المهدوية.
والمقبور في النعمانية ليس هذا؛ بل هو محمد بن القاسم الثقفي، المشهور بفاتح السند، وهو ابن عم الحجاج لعنه الله، وقد أُعيد إلى العراق تاليا وسُجن في النعمانية وعُذِّبَ حتى مات في عهد سليمان بن عبد الملك الأموي لعنه الله، فزمانه - إذن - متقدّم على زمان ذاك الصوفي المصلوب في بغداد أو المحبوس في سامراء المقدسة على قول آخر، وهما رجلان مختلفان في زمانين مختلفين ومكانين مختلفين.
وأما محمد بن القاسم العلوي المذكور في (غيبة الطوسي ص259) والذي تشرف بلقاء مولانا صاحب الأمر صلوات الله عليه في مكة المكرمة؛ فرجل ثالث في زمان متأخر. والذي أوقع الاشتباه أن عامة الناس يسمون صاحب القبر الذي في النعمانية بمحمد بن القاسم العلوي، والحال أن النعمانية محل قبر الثقفي كما عرفت.
والحاصل؛ أنه لم يثبت صلاح محمد بن القاسم المعروف بالصوفي ولا مقام صاحب الأمر صلوات الله عليه عند قبره، فقبره ليس في النعمانية أصلا.
وفقكم الله لمراضيه.
তার মাজার
তার মাজার এখনো ইরাকের ওয়াসিত জেলার আন নুমানিয়াহ শহরে বহাল তবিয়তে আছে।
রমিজউদ্দীন আহমদ
রমিজউদ্দীন আহমদ (১৯০২-১৯৮৫) একজন সমাজকর্মী, আইনজীবী এবং রাজনীতিবিদ ছিলেন। যিনি পূর্ব পাকিস্তানের প্রতিনিধি হিসাবে পাকিস্তানের দ্বিতীয় ও তৃতীয় জাতীয় পরিষদের সদস্য ছিলেন। পাকিস্তানের দ্বিতীয় জাতীয় পরিষদে তিনি কেন্দ্রীয় যোগাযোগ মন্ত্রী ছিলেন। তিনি ব্রিটিশ ভারতের বঙ্গীয় আইন সভার সদস্যও ছিলেন।
প্রাথমিক জীবন
রমিজউদ্দীন আহমদ ১৯০২ সালে তৎকালীন ব্রিটিশ ভারতের বেঙ্গল প্রেসিডেন্সির কুমিল্লা জেলার, দাউদকান্দির গাজীপুর গ্রামে জন্মগ্রহণ করেন। তিনি আরবিতে বিএ ও এমএ পাস করে বিএল ডিগ্রি লাভ করেন।
রাজনৈতিক ও কর্মজীবন
রমিজউদ্দীন আহমদ কুমিল্লায় ওকালতির মাধ্যমে কর্মজীবন শুরু করেন। তিনি ১৯৩৬ সালে এ কে ফজলুল হকের কৃষক প্রজা পার্টিতে যোগদান করেন। ১৯৩৭ সাল থেকে ১৯৪৫ সাল পর্যন্ত বঙ্গীয় আইন সভার সদস্য ছিলেন তিনি। ১৯৫৬ সালে তিনি পাকিস্তানের দ্বিতীয় জাতীয় পরিষদের সদস্য নির্বাচিত হয়ে ১৯৫৭ সালে যোগাযোগ মন্ত্রী মনোনীত হয়েছিলেন। তিনি ১৯৬২ সালে পাকিস্তানের তৃতীয় জাতীয় পরিষদের সদস্য নির্বাচিত হয়ে বিরোধীদলে ছিলেন।
মৃত্যু
রমিজউদ্দীন আহমদ ১৯৮৫ সালে মৃত্যুবরণ করেন।
বসুন্ধরা কিংস
বসুন্ধরা কিংস বসুন্ধরা আবাসিক এলাকা, ঢাকা, বাংলাদেশের একটি ফুটবল ক্লাব। ক্লাবটি বর্তমানে বাংলাদেশ প্রিমিয়ার লীগে খেলছে। ক্লাবটি বসুন্ধরা গ্রুপের মালিকানাধীন।
সূচনালগ্ন
২০১৩ সালে ক্লাবটি গঠিত হলেও প্রথমদিকে খুব বেশি সক্রিয়তা ছিলো না। ২০১৬ সালে পাইওনিয়ার লীগ জয়ের পর দলটি তৃতীয় স্তরের লীগের জন্য উত্তীর্ণ হয়।তবে দলটি ২য় স্তরের বাংলাদেশ চ্যাম্পিয়নশিপ লীগে খেলার ইচ্ছা প্রকাশ করে এবং কিছু শর্ত পূরণ করার পর দলটি খেলার জন্য উত্তীর্ণ হয়। ২০১৭-১৮ মৌসুমের জন্য রোকোনুজ্জামান কাঞ্চনকে অধিনায়ক করা হয়
২০১৭-১৮ মৌসুম
৭ আগস্ট ২০১৭ তারিখে উত্তর বারিধারা স্পোর্টিং ক্লাবের সাথে দলটি নিজেদের প্রথম পেশাদার স্বীকৃতিপ্রাপ্ত ম্যাচ খেলে। সে ম্যাচে রিপন বিশ্বাস ক্লাবের সর্বপ্রথম গোলটি করেন। ১৮ আগস্ট ২০১৭ তারিখে নোফেল স্পোর্টিং ক্লাবের বিপক্ষে নিজেদের সর্বপ্রথম জয় পায়। ২০১৭ বাংলাদেশ চ্যাম্পিয়নশিপ লীগ চ্যাম্পিয়ন হওয়ায় ক্লাবটি ২০১৮-১৯ বাংলাদেশ ফুটবল প্রিমিয়ার লীগে খেলার যোগ্যতা অর্জন করে। প্রতিযোগিতায় অধিনায়ক কাঞ্চন দ্বিতীয় সর্বোচ্চ ১১ টি গোল করেন। ১১ নভেম্বর ২০১৭ তারিখে তাদের প্রথম ঘরোয়া শিরোপাটি হস্তান্তর করা হয়।
২০১৮-১৯ মৌসুম
৫ সেপ্টেম্বর ২০১৮ তারিখে, স্পেনের ওস্কার ব্রুসোনকে নতুন ও ক্লাবের প্রথম বিদেশী প্রশিক্ষক হিসেবে নিযুক্ত করা হয়। ২০১৮-১৯ মৌসুমের জন্য ২০১৮ ফিফা বিশ্বকাপে কোস্টারিকার হয়ে খেলা ড্যানিয়েল কলিন্ড্রেসকে দলে অন্তর্ভুক্ত করে। ২১ সেপ্টেম্বর ২০১৮ তারিখে মালদ্বীপের ক্লাব নিউ রেডিয়েন্টের বিপক্ষে প্রীতি ম্যাচ খেলে। যেটিতে ৪-১ গোলের জয় পায়। ২০১৮ বাংলাদেশ ফেডারেশন কাপ গ্রুপ চ্যাম্পিয়ন হয়ে কোয়ার্টার-ফাইনালের জন্য উত্তীর্ণ হয়।কোয়ার্টার ফাইনাল বিজেএমসি দলকে ৫-১ গোলে হারায়। সেমিফাইনালে শেখ রাসেল ক্রীড়া চক্রের বিরুদ্ধে অতিরিক্ত সময়ের একমাত্র গোলে ফাইনালে খেলার যোগ্যতা অর্জন করে। তবে ফাইনালে ৩-১ গোলে ঢাকা আবাহনীর কাছে পরাজিত হয়। ২০১৮–১৯ স্বাধীনতা কাপেও গ্রুপ চ্যাম্পিয়ন হিসেবে কোয়ার্টার ফাইনালের জন্য উত্তীর্ণ হয়। সেখানে রহমতগঞ্জ এমএফএসকে ৩-২ গোলে পরাজিত করে। সেমি ফাইনালে ঢাকা আবাহনীকে পেনাল্টিতে পরাজিত করে ফাইনালে খেলে। ফাইনালে শেখ রাসেল ক্রীড়া চক্রকে ২-১ গোলে হারিয়ে নিজেদের প্রথম কাপ শিরোপা অর্জন করে।
বর্তমান খেলোয়াড়
'''২০২২-২৩ মৌসুমের জন্য বসুন্ধরা কিংসের খেলোয়াড়গন।
মাঠ
২০২২ সাল থেকে, তারা বসুন্ধরা কিংস এরিনাকে তাদের হোম মাঠ হিসাবে ব্যবহার করছে।
কোচিং কর্মকর্তা
জুলাই ২০২০ পর্যন্ত সঠিক
প্রধান কোচের পরিসংখ্যান
১৭ ফেব্রুয়ারি ২০২২ পর্যন্ত সঠিক
ভ্যানিটি ফেয়ার (উপন্যাস)
ভ্যানিটি ফেয়ার হল উইলিয়াম ম্যাকপিস থ্যাকারি রচিত ইংরেজি ভাষার উপন্যাস। উপন্যাসটিতে নেপলীয় যুদ্ধ পরবর্তী সময়ে বন্ধু ও পরিবারের মাঝে বেকি শার্প ও অ্যামেলিয়া সেডলির জীবনযাপনের গল্প বিবৃত হয়েছে। এটি প্রথমে ১৮৪৭ থেকে ১৮৪৮ সালে ১৯ খণ্ডে প্রতি মাসে ধারাবাহিকভাবে প্রকাশিত হয় এবং এর উপ-শিরোনাম ছিল পেন অ্যান্ড পেন্সিল স্কেচেস অব ইংলিশ সোসাইটি, যা উনবিংশ শতাব্দীর ব্রিটিশ সমাজের প্রারম্ভিক বিদ্রূপকরণ এবং থ্যাকারির আঁকা প্রারম্ভিক চিত্রকর্ম। উপন্যাসটি ১৮৪৮ সালে একক খণ্ডে প্রকাশিত হয় এবং এতে উপ-শিরোনাম যোগ করা হয় আ নভেল উইদাউট হিরো, যার মধ্য দিয়ে থ্যাকারি তার সময়ে সাহিত্যে নায়কোচিত রীতির বিলোপের আগ্রহ দেখা যায়। এই উপন্যাসটিকে প্রায়ই ভিক্টোরীয় গৃহস্থালীয় উপন্যাসের "প্রধান স্থপতি" বলে অভিহিত করা হয়।
সাধনা ঔষধালয়
সাধনা ঔষধালয় ভারত উপমহাদেশের বিখ্যাত আয়ুর্বেদ ঔষধ প্রস্তুতকারক প্রতিষ্ঠান। সাধনা ঔষধালয় বাংলাদেশের রাজধানী ঢাকার গেন্ডারিয়ার দীননাথ সেন রোডে অবস্থিত। এটি প্রতিষ্ঠা করেছিলেন যোগেশচন্দ্র ঘোষ। বিপুল সাফল্যের কারণে এক সময় চীন ও উত্তর আমেরিকায় সাধনা ঔষধালয়ের শাখা বা এজেন্সী ছিল।
অবকাঠামো
সাধনা ঔষধালয়ের প্রধান কার্যালয় ঢাকার গেন্ডারিয়ায় প্রায় দুই একর জমির উপর প্রতিষ্ঠিত। এখন সাধনা ঔষধালয় কেবল বাংলাদেশ ও ভারত এ রয়েছে। বাংলাদেশে এর ৬৮টি বিক্রয়কেন্দ্র রয়েছে। একসময় প্রায় ৪৫০ প্রকারের ঔষধ থাকলেও বর্তমানে ১২০ প্রকারের ঔষধ প্রস্তুত করা হয়।
বিখ্যাত ওষুধ/পণ্য
সারিবাদি সালসা, মৃতসঞ্জীবনী সুরা, বিউটি ক্রিম, দশন সংস্কার, কূটজারিষ্ট, চ্যবনপ্রাশ, মকরধ্বজ, মহাদ্রাক্ষারিষ্ট-এর মতো ওষুধের খ্যাতি দেশ জুড়ে।
ক্রিস প্রাট
ক্রিস্টোফার মাইকেল প্রাট (জন্ম জুন ২১, ১৯৭৯) হলেন একজন মার্কিন অভিনেতা। প্রাট ছোট পর্দায় তার অভিনীত চরিত্র সমূহের দ্বারা সবার নজরে আসেন, বিশেষভাবে ২০০৯ সাল থেকে ২০১৫ সাল পর্যন্ত মার্কিন টেলিভিশন চ্যানেল এনবিসিতে প্রচারিত হাস্যরসাত্মক ধারাবাহিক পার্কস্‌ অ্যান্ড রিক্রিয়েশন-এ তার চরিত্র এন্ডি ডাওয়ার হহিসেবে অভিনয় করার জন্য, যার জন্য তিনি সমালোচকদের প্রশংসা অর্জন করেছিলেন এবং ২০১৩ সালে তিনি হাস্যরসাত্মক ধারাবাহিকে সেরা পার্শ্ব অভিনেতা বিভাগে ক্রিটিকস চয়েজ টেলিভিশন পুরস্কার-এর জন্য মনোনয়নও পান। এছাড়াও তিনি তার অভিনয় জীবনের প্রাথমিক সময়ে ২০০২ সাল থেকে ২০০৬ সাল পযন্ত মার্কিন টেলিভিশন চ্যানেল দ্য ডব্লিউবি-এ প্রচারিত ধারাবাহিক "এভারউড-এ ব্রাইট এবট ভূমিকায় অভিনয় করেছিলেন। তার প্রাথমিক চলচ্চিত্র অভিনয় জীবন শুরু হয় ২০০৮ সালে মুক্তিপ্রাপ্ত ওয়ান্টেড, ২০০৯ সালে মুক্তিপ্রাপ্ত জেনিফার্স বডি, ২০১১ সালে মুক্তিপ্রাপ্ত মানিবল, ২০১২ সালে মুক্তিপ্রাপ্ত দ্য ফাইভ ইয়ার এনগেজমেন্ট, ২০১৩ সালে মুক্তিপ্রাপ্ত জিরো ডার্ক থার্টি, ২০১৩ সালে মুক্তিপ্রাপ্ত ডেলিভারি ম্যান, এবং ২০১৩ সালে মুক্তিপ্রাপ্ত হার'' এর মত মূলধারার চলচ্চিত্র সমূহে পার্শ্ব ভূমিকায় অভিনয় করার মাধ্যমে।
প্রাট ২০১৪ সালে দুটি ব্যবসা সফল চলচ্চিত্রে অভিনয় করার পরবর্তীতে লিডিং ম্যান উপাধি অর্জন করেন: যেগুলোর মধ্যে ২০১৪ সালে মুক্তিপ্রাপ্ত জনপ্রিয় কম্পিউটার অ্যানিমেশন ভিত্তিক হাস্যরস এবং রোমাঞ্চকর কাহিনী সমৃদ্ধ মার্কিন চলচ্চিত্র দ্য লেগো মুভি এবং একই বছর মুক্তিপ্রাপ্ত জনপ্রিয় মার্কিন চলচ্চিত্র নির্মানভিত্তিক স্টুডিও মার্ভেল স্টুডিওস-এর জনপ্রিয় সুপারহিরো ভিত্তিক চলচ্চিত্র  গার্ডিয়ান্স অব দ্য গ্যালাক্সি-এ স্টার-লর্ড ভূমিকায় অভিনয় করার জন্য। ২০১৫ সালে তিনি জনপ্রিয় মার্কিন চলচ্চিত্র জুরাসিক ওয়ার্ল্ড-এ অভিনয় করেন, যেটি বিশ্ববিখ্যাত জনপ্রিয় চলচ্চিত্র ধারাবাহিক জুরাসিক পার্ক-এর চতুর্থ পর্ব, যেটি আজ পযন্ত তার অভিনীত চলচ্চিত্রগুলোর মধ্যে অার্থিকভাবে সবচেয়ে বেশি সফল, যেটি বক্স অফিসে ১.৬ বিলিয়ন মার্কিন ডলার অায় করতে সমর্থ হয়। ঐ বছরের পরবর্তী সময়ে জনপ্রিয় মার্কিন ম্যাগাজিন টাইম ম্যাগাজিন-এর করা পৃথিবীর সেরা ১০০ জন প্রভাবশালী ব্যক্তির বাৎসরিক তালিকা টাইম ১০০-এর তালিকায় প্রাটের নাম প্রকাশ করে। প্রাট ২০১৬ সালে মুক্তিপ্রাপ্ত ওয়েন্টার্ন রণ দৃশ্যকাব্যের মার্কিন চলচ্চিত্র দ্য ম্যাগনিফিসেন্ট সেভেন এবং ২০১৬ সালে মুক্তিপ্রাপ্ত কল্পবিজ্ঞান দৃশ্যকাব্যের মার্কিন চলচ্চিত্র প্যাসেঞ্জার্স-এ অভিনয়ের মাধ্যমে তার লিডিং ম্যান উপাধিটি বহাল রাখেন। তিনি ২০১৭ সালে মুক্তিপ্রাপ্ত মার্কিন সুপাহিরো ভিত্তিক মার্কিন চলচ্চিত্র গার্ডিয়ান্স অব দ্য গ্যালাক্সি ভলিয়ম. ২-এ স্টার লর্ড নামক তার ভূমিকাটিতে পুনরায় অভিনয় করেন, এবং ২০১৮ সালে মুক্তিপ্রাপ্ত জনপ্রিয় মার্কিন চলচ্চিত্র অ্যাভেঞ্জার্স: ইনফিনিটি ওয়ার-এ এই চরিত্রটিতে আবারো অভিনয় করেন।
প্রাথমিক জীবন
ক্রিস্টোফার মাইকেল প্রাট ১৯৭৯ সালের ২১শে জুন মার্কিন যুক্তরাষ্ট্রের ভার্জিনিয়া রাজ্যের মিনেসোটা শহরে জন্মগ্রহণ করেন। তিনি ক্যাথলিন লওসি (বিবাহপূর্ব নাম ইনধাল), এবং ড্যানিয়েল ক্লিফটন প্রাট (মাল্টিপল স্ক্লেরোসিস নামক রোগে আক্রান্ত হয়ে ২০১৪ সালে মারা যান)-এর সর্ব কনিষ্ঠ সন্তান, তার মা মার্কিন সুপারমার্কেট সেফওয়ে'তে কাজ করেছেন, এবং তার বাবা খনিতে কাজ করা ছাড়াও বাড়ি পুনঃনির্মানের কাজ করতেন। তার মা নরওয়েজিয়ান বংশধর। যখন প্রাটের তিন বছর বয়স ছিল, তখন তার পরিবার ওয়াশিংটন রাজ্যের লেইক স্টিভেন্স শহরে চলে আসে। পরবর্তীতে প্রাট একটি হাইস্কুল স্টেট  রেসলিং প্রতিযোগিতায় পঞ্চম স্থান অর্জন করেন, যখন তার রেসলিং শিক্ষক তাকে জিজ্ঞাসা করলেন যে তার জীবনের সাথে সে কি করতে চায়, তখন তিনি তা স্মরণ করে বললেন "আমি বলেছিলেন, 'আমি জানিনা, কিন্তু আমি জানি, আমি বিখ্যাত হব এবং আমি এটাও জানি যে, আমি অনেক অর্থ উপার্জন করব।' আমার কোন ধারনাই ছিল না যে কীভাবে। আমি কোন কিছুর প্ররোচোনায় পড়িনি।" ১৯৯৭ সালে তিনি লেইক স্টিভেন্স হাই স্কুল থেকে স্নাতক শেষ করেন।
প্রাট, কমিউনিটি কলেজ-এর প্রথম সেমিস্টারের অর্ধ সময়ে পড়াকালীন সময়ে ঝড়ে পরেন, এবং ডিসকাউন্ট টিকেট বিক্রতা ছাড়াও দিনকালীন সময়ের স্ট্রিপার নৃত্যকারী হিসেবে কাজ করার পর, শেষ পযন্ত তিনি মার্কিন যুক্তরাষ্ট্রের হাওয়াই রাজ্যের মাওয়ি নামক দ্বীপে গৃহহীন হয়ে পরেন, সেখানে তিনি সমুদ্র সৈকতে থাকা ভ্যান এবং তাবুতে রাতে ঘুমান। তিনি জনপ্রিয় মার্কিন সংবাপত্র দ্য ইন্ডিপেনডেন্ট-কে বলেন, "এটি গৃহহীন হওয়ার জন্য একটি চমৎকার জায়গা। আমরা মদ পান করতাম এছাড়াও গাজাঁ সেবন করতাম এবং খুব অল্প সময় কাজ করতাম, গ্যাস, খাবার এবং মাছ ধরার সরঞ্জাম ক্রয় করার জন্য যথেষ্ট ছিল।" তিনি প্রতিদিন জনপ্রিয় মার্কিন র‍্যাপার ডাক্টর.ড্রে-এর বিখ্যাত অ্যালবাম ২০০১ শুনতেন, এক বছর পর, তিনি প্রতেকটি গানের গীতিকাব্যগুলো জানতেন; তিনি  একটি সাক্ষাৎকারে সময়ে কোন পূর্ব প্রস্তুতি ছাড়া জনপ্রিয় মার্কিন র‍্যাপার এমিনেম-এর "ফরগট এবাউট ড্রি" গানটি থেকে তার চরণ র‍্যাপগুলো করে শোনান।
২০০০–২০১২
১৯ বছর বয়সে প্রাট যখন, মাওয়তে অবস্থিত মার্কিন সিফুড ভিত্তিক রেস্তোরা বুকা গাম্প শ্রিম্প কম্পানী-এ একজন ওয়েটিং ট্যাবিলস বা ওয়েটারের কাজ করছিলেন, তখন তিনি জনপ্রিয় কানাডিয়ান অভিনেত্রী এবং চলচ্চিত্র পরিচালিকা র‍্যায় ডওন চং দ্বারা আবিষ্কৃত হন। তিনি প্রাটকে তারর পরিচালিকা হিসেবে আত্বপ্রকাশকারী চলচ্চিত্র, যেটি ছিল একটি অধীরতামূলক সংক্ষিপ্ত চলচ্চিত্র: "কার্সড পার্ট৩"-এ অভিনয় করান, যেটির চিত্রায়ন মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস শহরে হয়েছিল।
প্রাটের প্রথম কোন ধারাবাহিকে নিয়মিত অভিনয় ছিল, মার্কিন টেলিভিশন চ্যানেল দ্য ডব্লিউবি-এ প্রচারিত ধারাবাহিক "এভারউড-এ হারোল্ড ব্রাইটন হিসেবে, ব্রাইট এবট ভূমিকায়। এছাড়াও তিনি ২০০৮ সালে মুক্তিপ্রাপ্ত রণ এবং রোমাঞ্চকর দৃশ্যকাব্যের মার্কিন চলচ্চিত্র ওয়ান্টেড-এ অভিনয় করেন।২০০৯ সালে প্রাট মার্কিন টেলিভিশন চ্যানেল এনবিসি-এ প্রচারিত হাস্যরস ধারাবাহিক পার্কস এন্ড রেকরেশন"-এ "এন্ডি ডাওয়ার" ভূমিকায় অভিনয় করা শুরু করেন। মূলত প্রথমে ধারাবাহিকটিতে তার ভূমিকাটি ছিল অস্থায়ী, কিন্তু ধারাবাহিকটির পরিচালকরা প্রাটকে অতিমাত্রায় পছন্দ করে বসে যে, তারা তাকে ধারাবাহিকটিতে নিয়মিত অভিনয় করতে বলে।
ব্যক্তিগত জীবন
২০০৭ সালে, মার্কিন হাস্যরস দৃশ্যকাব্যের চলচ্চিত্র টেক মি হোম টুনাইট-এর সেটে প্রেটের সাথে মার্কিন অভিনেত্রী অ্যানা ফ্যারিসের দেখা হয়, যিনি চলচ্চিত্রটিতে তার প্রেমিকার ভূমিকায় অভিনয় করেছিলেন। ২০০৮ সালের শেষের দিকে তাদের বাগদান সম্পন্ন হয় এবং ২০০৯ সালের ৯ই জুলাই ইন্দোনেশিয়া'র বিখ্যাত বালি দ্বীপে তাদের বিয়ে হয়। তারা ক্যালিফোর্নিয়া রাজ্যের লস অ্যাঞ্জেলেস শহরের পাশে অবস্থিত হলিউড হিলস নামক স্থানে বসবাস করতেন।
২০১২ সালের আগস্ট মাসে তাদের সন্তান জ্যাকের জন্ম হয়।
২০১৭ সালের ৬ই আগস্ট প্রাট এবং ফ্যারিস তাদের আইনি বিচ্ছেদের ঘোষণা করেন। প্রায় চার মাস পর, একই বছরের ১লা ডিসেম্বর, প্রাটট বিবাহ-বিচ্ছেদের জন্য আবেদন করেন।
চন্দ্রগোমী
থাম্ব|ছবি একজন কবি, নাট্যকর, পন্ডিত বলে মনে হচ্ছে চন্দ্রগোমী প্রাচীন বঙ্গদেশীয় একজন পণ্ডিত লেখক, কবি, নাট্যকার, শিক্ষাবিদ এবং সবোর্পরি সংস্কৃত বৈয়াকরণ ছিলেন যার সম্পর্কে খুব বেশি কিছু জানা যায় না। অনুমান করা হয় তিনি সপ্তম শতাব্দীতে বা অব্যবহিত পূর্বে বর্তমান ছিলেন। তিনি নালন্দা মহাবিহারের আচার্য স্থিরমতির শিষ্যত্ব গ্রহণ করেছিলেন। এখানে তিনি বৌদ্ধশাস্য, তর্কশাস্য, সংস্কৃত ব্যাকরণ ইত্যাদি বিষয়াদি অধ্যয়ন করেছিলেন। এক পর্যায়ে তিনি নালন্দার আচার্যের পদে অধিষ্ঠিত হয়েছিলেন। তিনি চান্দ্র-ব্যাকরণের স্রষ্টা। তার বিখ্যাত রচনা লোকানন্দনাটক। তার রচনাদি তিব্বতী, ইংরেজি, জার্মান বিবিধ ভাষায় অনূদিত হয়েছে।
সংক্ষিপ্ত জীবনী
চন্দ্রগোমী বরেন্দ্রতে জন্মগ্রহণ করেন কিন্তু পাগ-সাম-জোন-জাং নামক গ্রন্থানুসারে তিনি কোন কারণে জন্মভূমি হতে নির্বাসিত হয়ে পরবর্তী জীবন চন্দ্রদ্বীপে বসবাস করেন। তিনি নালন্দা বিশ্ববিদ্যালয়ে আচার্য স্থিরমতির নিকট সূত্র পিটক, অভিধর্ম পিটক, ব্যাকরণ, জ্যোতিষ, তর্কশাস্ত্র প্রভৃতি বিভিন্ন বিদ্যা সম্বন্ধে অধ্যয়ন করেন। অশোক নামক এক বৌদ্ধ আচার্য তাকে বৌদ্ধধর্মে দীক্ষা দেন।
সময়কাল
চন্দ্রগোমীর জীবনকাল সম্বন্ধে বিতর্ক রয়েছে। কিন্তু এই কথা নিশ্চিত যে জয়াদিত্য রচিত কাশিকা নামক পাণিনির ব্যাকরণের টীকাভাষ্য রচনার পূর্বে চান্দ্র-ব্যাকরণ রচিত হয়েছিল। এই গ্রন্থে চন্দ্রগোমীর মূল পয়ত্রিশটি সূত্র উদ্ধৃত হয়েছে। সেই হিসেবে চন্দ্রগোমী সপ্তম শতাব্দীতে বা তার পূর্বে বিদ্যমান ছিলেন বলে ঐতিহাসিকেরা মনে করেন।
ব্যাকরণ
চন্দ্রগোমী পাণিনির ব্যাকরণ অনুসারে চান্দ্র-ব্যাকরণ নামক একটি ব্যাকরণ উদ্ভব করেন, যা একসময় কাশ্মীর, তিব্বত, নেপাল প্রভৃতি দেশে প্রচলিত ও প্রসিদ্ধ ছিল। পাগ-সাম-জোন-জাং নামক গ্রন্থানুসারে তিনি ছিলেন পতঞ্জলি প্রণীত মহাভাষ্য পদ্ধতির বিরোধী। ভর্তৃহরি রচিত বাক্যপদীয় গ্রন্থে ও কল্হণ রচিত রাজতরঙ্গিনী গ্রন্থে চন্দ্রাচার্য নামক বৈয়াকরণের উল্লেখ রয়েছে। ঐতিহাসিকদের মতে চন্দ্রগোমী ও চন্দ্রাচার্য একই ব্যক্তি।
অন্যান্য রচনা
চন্দ্রগোমী ন্যায়সিদ্ধালোক নামক তর্কশাস্ত্রের একটি গ্রন্থ, বজ্রযান বৌদ্ধধর্মের ওপর ছত্রিশটি গ্রন্থ, মঞ্জুশ্রী ও তারার ওপর কয়েকটি সংস্কৃত শ্লোক, লোকানন্দ নামক একটি নাটক, শিষ্যলেখধর্ম নামক একটি ছোট কাব্য রচনা করেন। বর্তমানে লোকানন্দ নাটকের তিব্বতী অনুবাদের অস্তিত্ব রয়েছে। শিষ্যলেখধর্ম কাব্যটি শিষ্যের নিকট গুরুর পত্র হিসেবে একশো আঠারোটি সংস্কৃত শ্লোকে বিভিন্ন ছন্দে রচিত। তিনি সর্বতথাগতোষ্ণীশসিতাতপত্রানামাপরাজিতা-মহাপ্রত্যাঙ্গিরা-মহাবিদ্যারাজ্ঞীনামধারণী নামক সুরঙ্গম মন্ত্রের ওপর গ্রন্থ রচনা করেন।
কেশরাজ
কেশরাজ (Hair-crested Drongo; বৈজ্ঞানিক নাম: Dicrurus hottentottus) বা কেশরী ফিঙে ডিক্রুরিডাই পরিবারভূক্ত এক প্রকার এশীয় পাখি।  কেশরাজের বৈজ্ঞানিক নামের অর্থ হটেনটট চেরালেজ (গ্রিক: dikros = চেরা, -ouros = লেজের; লাতিন: hottentottus = হটেনটটের, নামিবিয়ার যাযাবর আদিবাসী)। আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। এর চেহারা প্রায় ফিঙের মতো হলেও আসলে তা নয়। পূর্বে এ প্রজাতির পাখিটিকে ডিক্রুরাস  ব্র্যাকটিটাস প্রজাতির একটি উপপ্রজাতি হিসেবে বিবেচনা করা হতো। কিছু প্রতিষ্ঠান সুমাত্রান ফিঙে (D. sumatranus)-কে এর উপপ্রজাতি হিসেবে আখ্যায়িত করে থাকেন।
আবাসস্থল
বাংলাদেশ, ভারত, মায়ানমার, নেপাল, ভুটান, থাইল্যান্ড থেকে শুরু করে সমগ্র ইন্দোচীন, চীন, ইন্দোনেশিয়া, ফিলিপাইন, মালয়েশিয়া, সিঙ্গাপুর, ব্রুনাই প্রভৃতি দেশে এদের প্রধান আবাসস্থল। দক্ষিণ কোরিয়ায় এরা অনিয়মিত। ছোট ছোট দূরত্বে এরা উড়ে বেড়ায়। তবে আওয়াজ খুবই তীক্ষ্ণ প্রকৃতির। বাজ, চিল ইত্যাদি শিকারী পাখিকে দেখামাত্র উল্টো তাড়া করে। মাদাগাস্কার থেকে ড্রোঙ্গো নামটি এসেছে। অস্ট্রেলিয়ার পূর্ব উপকূল থেকে এ পাখির নামকরণ হয়েছে যা বোকাটে, নির্বোধ ব্যক্তিকে ঘায়েল করার ক্ষেত্রে ব্যবহার করা হয়।
বৈশিষ্ট্যাবলী
কেশরাজের দৈর্ঘ্য গড়পড়তা ৩২-৩৩ সেন্টিমিটার। দেহে আবৃত পালকের সবটুকু অংশই ঘন কুচকুচে কালো। লেজের শেষাংশ একটু মোড়ানো। মাথায় ক'গাছি কালো কেশাকৃতির পালক আছে যা প্রায় ৬ সেন্টিমিটার লম্বা ও শরীরের অন্যান্য অংশের পালকের চেয়ে বেশ শক্ত।
স্ত্রীজাতীয় কেশরাজ পুরুষ পাখিটির মতোই দেখতে। মার্চ থেকে জুন মাস পর্যন্ত সময়কাল এদের প্রজনন ঋতু। গোলাকৃতি বাসায় গাছের ছাল, বাকল, লতা-পাতা ব্যবহার করে তৈরী করে। ৩ থেকে ৪টি ডিম পাড়ে। ডিমগুলো ১৫-১৭ দিন পর ফোটে।
মূলতঃ পোকামাকড় খেয়েই এরা জীবনধারণ করে। এছাড়াও, ফুলের মধু, খেজুরের রস পান করতেও এদেরকে দেখা যায়। নদী, পুকুরে ছোঁ মেরে জলপানের মাধ্যমে তৃষ্ণা নিবারণ করে।
আরকাম ইবনে আবিল আরকাম
আরকাম ইবনু আবি'ল আরকাম (৫৯৭-৬৭৫ খ্রিঃ) ছিলেন নবী মুহাম্মদ এর একজন সাহাবা। তার বাড়িতে ইসলামের প্রথম দিককার মুসলমানগণ বিভিন্ন পরামর্শ ও সভার জন্য জমায়েত হতো।
জীবনী
তিনি কুরাইশ বংশের মাখজুম গোত্রের সদস্য ছিলেন। তার পিতা আবুল আরকাম নামে পরিচিত ছিলেন যার আসল নাম আবদে মানাফ ইবনে আসাদ ইবনে উমর ইবনে মাখজুম এবং তার মা ছিলেন বনু খুজাআ গোত্রের উমাইমা বিনতে আল হারিস। তার দাদা আবু জুনদুব আসাদ ইবনে আবদুল্লাহ তার যুগে মক্কার একজন নেতৃস্থানীয় ব্যক্তি ছিলেন।
তিনি বনু আসাদ এর হিন্দ বিনতে আবদুল্লাহকে বিয়ে করেন। তাদের সন্তান হচ্ছে উমাইয়া এবং মরিয়াম। কিছু উৎসের দাবী অনুযায়ী তিনি উবায়দুল্লাহ, উসমান এবং সাফিয়ার পিতা ছিলেন। উবায়দুল্লাহর বংশধরেরা সবাই মারা যায়। তাই উসমানের বংশধরদের মাধ্যমে আল আরকামের বংশধারা টিকে থাকা।
ইসলাম গ্রহণ
আল-আরকাম আবু বকরের দাওয়াতে ইসলাম গ্রহণ করা অষ্টম ব্যক্তি।" তবে কেও কেও তিনি বলেন ১১ তম অথবা ১২ তম ব্যক্তি। এছাড়াও ইসলামপূর্ব যুগে মুহাম্মাদের নেতৃত্বে মক্কায় ‘হিলফুল ফুজুল’ নামে যে কল্যাণ সংঘ প্রতিষ্ঠিত হয়েছিল, আরকাম ছিলেন তার অন্যতম সদস্য। আল–বিদায়া গ্রন্থে বর্ণিত হয়েছে, আবু বকর ইসলাম গ্রহণের পর উসমান ইবনে আফফান, তালহা ইবন উবাইদিল্লাহ, যুবাইর ইবনুল আওয়াম ও সাদ ইবনে আবি ওয়াক্কাসের নিকট ইসলামের দাওয়াত পেশ করেন। তারা সকলে সাথে সাথে এ দাওয়াত কবুল করেন। পরদিন তিনি উসমান ইবনে মাজউন, আবু উবাইদা এবং আল আরকাম ইবনে আবিল আরকামকে নিয়ে মুহাম্মাদের খিদমতে হাজির হন। তারা সকলেই ইসলাম গ্রহণ করেন। হযরত আরকাম যখন ইসলাম গ্রহণ করেন তখন মুহাম্মাদ সহ সকল মুসলমানের অবস্থা অত্যন্ত সঙ্কটজনক ছিলো। মক্কার পৌত্তলিক শক্তি চাচ্ছিল, শক্তি অর্জনের পূর্বেই এ আন্দোলনকে স্তব্ধ করে দিতে। ইসলাম গ্রহণের পর হযরত আরকামের বাড়ীটি ইসলামের গোপন ঘাঁটিতে পরিণত হয়। ইসলামের দাওয়াত ও প্রতিষ্ঠার ক্ষেত্রে এ বাড়িটির গুরুত্বপূর্ণ ভূমিকা রেখেছে।
হায়াতুস সাহাবা গ্রন্থের বর্ণনামতে, মুসলমানদের সংখ্যা যখন ৩৮ জনে উন্নীত হলো, আবু বকর ও অন্যরা তখন মুহাম্মাদকে চাপ দিলেন প্রকাশ্যে ইসলামের দাওয়াত দেওয়ার জন্য। তাদের দাবীর মুখে মুহাম্মাদ রাজী হলেন। তারা আরকামের বাড়ি থেকে বেরিয়ে মসজিদে হারামে বিক্ষিপ্ত ভাবে ছড়িয়ে পড়লেন।
হিজরত
নবুওয়াতের ১৩ তম বছরে হিজরতের আদেশ হলে অন্যান্য সাহাবীদের সাথে আরকাম মদিনায় পৌঁছেন। আবু তালহা ইবনে সাহলের সাথে তার ভ্রাতৃ-সম্পর্ক প্রতিষ্ঠিত হয়। স্থায়ীভাবে বসবাসের জন্য মুহাম্মাদ তাকে মদিনার বনু যুরাইক মহল্লায় এক খণ্ড ভূমি দান করেন।
আরকামের মূল পেশা ছিল ব্যবসা বাণিজ্য। হিজরতের পর তিনি মদিনায় স্থায়ীভাবে বসতি স্থাপন করেন। মক্কার তার ঐতিহাসিক বাড়িটি তিনি সন্তান-সন্ততিদের জন্য ওয়াক‌ফ করে যান। দীর্ঘদিন যাবৎ মক্কার এ বাড়ীটি ভ্রমণকারীদের দর্শনস্থল হিসাবে বিবেচিত হতো।
যুদ্ধে অংশগ্রহণ
তিনি ঐতিহাসিক বদরের যুদ্ধে অংশ নেন এবং আল-মারজুবান নামের তলোয়ার লাভ করেন। এছাড়াও তিনি উহুদ, খন্দক, খাইবারসহ সকল গুরুত্বপূর্ণ অভিযানে অংশগ্রহণ করে বীরত্ব ও সাহসিকতার পরিচয় দেন। মুহাম্মাদ তাকে যাকাত আদায়কারী হিসাবে নিয়োগ করেছিলেন।
মৃত্যু
তিনি ৫৫ হিজরি সন ও ৬৭৫ খ্রিষ্টাব্দে ৮৩ বছর বয়সে মুয়াবিয়ার আমলে মারা যান। তিনি মৃত্যুর পূর্বে অসিয়ত করে যান, সাদ ইবনে আবি ওয়াক্কাস তার জানাযার নামায পড়াবেন। কিন্তু সাদ মদিনা থেকে একটু দূরে ‘আকীক’ নামক স্থানে ছিলেন। তার উপস্থিত হতে একটু বিলম্ব হলে মদিনার তৎকালীন ওয়ালী মারওয়ান ইবন হিকাম বিরক্ত হয়ে নিজেই জানাজা পড়াতে গেলে আরকামের পুত্র উবাইদুল্লাহ ইবনে আরকাম অনুমতি দিলেন না। ফলে উবায়দুল্লাহ এর সাথে মারওয়ানের বিতর্ক সৃষ্টি হয়, বনু মাখযুম গোত্রও উবাইদুল্লাহর সমর্থনে এগিয়ে আসে। বাকবিতণ্ডা চলছে, এমন সময় সাদ ইবন আবি ওয়াক্কাস এসে উপস্থিত হলেন। তিনি জানাযার নামায পড়ালেন এবং লাশ মদীনার জান্নাতুল বাকী গোরস্থানে দাফন করা হলো।
আল আরকামের গৃহ
মক্লায় কুরাইশ পৌত্তলিকদের অত্যাচারের মাত্রা দিন দিন বাড়তে থাকে। মুসলমানগণ শান্তিতে উপসনা করতে পারছিলো না। আস সাফা পর্বতের পূর্বে আল আরকামের বাড়ি জমায়েতের জন্যে নিরাপদ ছিলো। সেখানে তারা মিলিত হয়ে মুহাম্মদ স. এর কাছে ইমান ইসলামের শিক্ষা নিতো। বাড়ির সামনের পথ খুবই সরু হওয়ায় বাড়ির ভেতরে গোপনে প্রবেশ এবং বের হওয়া যেতো। বাড়ির ভেতর থেকে পথের উপর নজর রাখা যেতো। ইসলাম প্রচারের ৫ম বছরে আরকামের গৃহ ইসলামের ঘর নামে পরিচিতি পায়। এটিই প্রথম ইসলামী মাদ্রাসা (ইসলামী বিদ্যালয়) হিসেবে স্বীকৃত। যেখানে মুহাম্মদ স. ছিলেন শিক্ষক এবং আরবের প্রথম মুসলমানেরা ছিলেন শিক্ষার্থী।
নতুন ইসলাম গ্রহণকারীদের আল-আরকামের গৃহে আনা হতো। প্রচারের ষষ্ঠ বছরে (৬১৫-৬১৬ খ্রিষ্টাব্দ) দুজন ক্ষমতাশালী কুরাইশ মুহাম্মাদ স. এর চাচা হামজা ইবনে আবদুল মুত্তালিব এভং উমর ইবনুল খাত্তাব ইসলাম গ্রহণের ঘোষণা দেন। উমারের ইসলাম গ্রহণে মুসলমানের সংখ্যা ৪০ উত্তীর্ণ হয়। এ দলটি সারাবিশ্বে ইসলাম প্রসারের উদ্যোগ নেয়।
বাড়ির ইতিহাস
আল আরকাম তার পুত্রকে এই শর্তে বাড়িটি দেন যে সে এটা বিক্রি করবেনা। আরকামের এ বাড়িটি ছিল সাফা পাহাড়ের পাদদেশে। সাফা ও মারওয়ার মাঝখানে তাওয়াফ করার সময় ঠিক বাড়িটির দরজার সামনে দিয়ে অতিক্রম করতে হতো। আব্বাসী খলিফা মানসুরের সময় ১৪০ হিজরি পর্যন্ত বাড়ীটি অবিকৃত অবস্থায় ছিল। কিন্তু এ বছরই মুহাম্মাদ ইবনে আবদুল্লাহ ইবনে হাসান মদিনায় আব্বাসী শাসনের বিরুদ্ধে বিদ্রোহ ঘোষণা করেন। আরকামের পৌত্র আবদুল্লাহ ইবন উসমানও ছিলেন এ বিদ্রোহের একজন সমর্থক ও সহযোগী। এ কারণে খলিফা আল মানসুরের নির্দেশে মদিনার তৎকালীন ওয়ালী তাকে গ্রেফতার করেন। খলিফা মানসুর তার বিশ্বস্ত সহকারী শিহাব উদ্দিন ইবনে আবদে বরকে পাঠালেন আবদুল্লাহর নিকট এই বাড়িটি ক্রয়ের প্রস্তাব দিয়ে।
আবদুল্লাহ প্রথমত বিক্রী করতে অস্বীকার করেছিলেন; কিন্তু কয়েদ থেকে মুক্তির শর্তে এবং উচ্চ মূল্যের লোভে শেষ পর্যন্ত বিক্রী করতে সম্মত হন। আল মানসুর ১৭,০০০ দিনারের বিনিময়ে এ ঐতিহাসিক বাড়িটির মালিকানা লাভ করেন। বাড়ীটির অন্য শরীকরা প্রথমত রাজী না হলেও আস্তে আস্তে তারাও রাজী হয়ে যান। খলিফা মানুসরের পর খলিফা মাহদী এ বাড়ীটি তাঁর প্রিয়তমা দাসী খায়যুরানকে দান করেন। তিনি বাড়িটির পুরনো কাঠামো ভেঙ্গে সম্পূর্ণ নতুন অট্টালিকা তৈরী করেন। এবং বাড়িটি এখন দারুল খায়জুরান নামে পরিচিত। বর্তমানে এটা কাবার বিপরীত পাশে অবস্থিত এবং একটি ধর্মীয় শিক্ষাপ্রতিষ্ঠান হিসেবে ব্যবহৃত হচ্ছে।
সৈয়দ মুহাম্মদ আজিজুল হক
সৈয়দ মুহাম্মদ আজিজুল হক একজন সুফি সাধক, মুফতি, ইসলামি চিন্তাবিদ ও বাংলাদেশের আহলে সুন্নত ওয়াল জামাতের ইমাম। তিনি ইমাম শেরে বাংলা নামে অধিক পরিচিত।
শিক্ষাজীবন
শৈশবকালে সৈয়দ মুহাম্মদ আজিজুল হক প্রাথমিক শিক্ষা আপন পিতার নিকট লাভ করেন। তারপর তিনি হাটহাজারী আল জামিয়াতুল আহলিয়া দারুল উলুম মুঈনুল ইসলামে ভর্তি হন। পরবর্তীতে টাইটেল পাশ করার পর তিনি উচ্চ শিক্ষা অর্জনের জন্য ভারতে গমন করেন এবং দিল্লীর বিখ্যাত ফতেহ্পুর আলিয়া মাদ্রাসায় ভর্তি হয়ে আরবী, উর্দু, ফার্সি ভাষার লিখিত বিভিন্ন শাস্ত্রের উপর পাণ্ডিত্য অর্জন করেন। একই মাদ্রাসা থেকে তিনি দাওরায়ে হাদিস ও ফিকহ শাস্ত্রে প্রথম শ্রেণীর সনদ লাভ করেন।
ধর্মীয় শিক্ষার প্রসারে ভূমিকা
ভারত থেকে প্রত্যাবর্তনের পর সৈয়দ মুহাম্মদ আজিজুল হক সুন্নিয়ত ভিত্তিক শিক্ষা প্রতিষ্ঠানের ব্যাপক প্রয়োজনীয়তা অনুভব করেন। সেই লক্ষ্যে তিনি সর্বপ্রথম ১৯৩২ সালে নিজ গ্রাম মেখল ফকিরহাটে প্রতিষ্ঠা করেন এমদাদুল উলুম আজিজিয়া সুন্নিয়া মাদ্রাসা। তিনি নিজের ক্রয়কৃত জমিতে নিজ অর্থ ব্যয়ে এ মাদ্রাসা স্থাপন করেন। এছাড়া আহমদ শাহ কর্তৃক প্রতিষ্ঠিত এশিয়ার অন্যতম দ্বীনি শিক্ষা প্রতিষ্ঠান জামেয়া আহমদিয়া সুন্নিয়া আলিয়া প্রতিষ্ঠার ব্যাপারেও ছিল তার সর্বশ্রেষ্ঠ অবদান। তারই একান্ত পরামর্শক্রমে হযরত ছিরিকোটি (রহঃ) এ মাদ্রাসা প্রতিষ্ঠা করেন। এমনকি এ মাদ্রাসার জমিও তিনি পছন্দ করেন এবং ক্রয় করার ব্যবস্থা করে দেন। পরবর্তীতে তিনি শিক্ষানুরাগী দানবীর ব্যক্তিদের আর্থিক আনুকূল্যে বিভিন্ন দ্বীনি প্রতিষ্ঠানগুলো প্রতিষ্ঠায় অগ্রণী ভূমিকা পালন করেন। যার মধ্যে উল্লেখযোগ্য হাটহাজারী আজিজিয়া অদুদিয়া সুন্নিয়া মাদ্রাসা, রাউজান ফতেহ নগর অদুদিয়া মাদ্রাসা, রাঙ্গুনিয়ার চন্দ্রঘোনাস্থ মাদ্রাসা-এ-তৈয়্যবিয়া অদুদিয়া সুন্নিয়া এবং লালিয়ারহাট হামিদিয়া হোছাইনিয়া মাদ্রাসা।
সামাজিক ও রাজনৈতিক জীবন
সৈয়দ মুহাম্মদ আজিজুল হক তদানীন্তন ব্রিটিশ আমল থেকে পাক-ভারত বিভক্তির পর প্রথম পাক-ভারত মহাযুদ্ধের সময় পর্যন্ত একাধারে সুদীর্ঘ সতের বছর নিজ এলাকা মেখল ইউনিয়নের চেয়ারম্যান এবং ফুড কমিটির প্রেসিডেন্ট ছিলেন। তিনি অত্যন্ত ন্যায়বিচারক এবং দেশপ্রেমিক ছিলেন। তিনি মেখল ইউনিয়নের চেয়ারম্যান নির্বাচনে একাধারে জয়লাভ করেছিলেন। এমনকি তার সাথে আক্বিদার মতবিরোধ থাকা স্বত্ত্বেও মুফতি ফয়জুল্লাহ তার অনুসারীদের বলেন, তোমরা শেরে বাংলাকে ভোট দিবে। তারা বিরুদ্ধাচরণের পরেও ভোট দিতে বলার প্রসঙ্গে জানতে চাইলে মুফতি ফয়জুল্লাহ জবাবে বলেন, সেটা অন্য ব্যাপারের মামলা। কিন্তু এই মুহুর্তে তার মতো সুবিচারক ও ন্যায়বণ্টনকারী বিশ্বস্ত কোন লোক তোমরা পাবে না।
শেরে বাংলা উপাধি লাভ
বলা হয়, চল্লিশ দশকের প্রারম্ভে চট্টগ্রামের আলেম আল্লামা আব্দুল হামিদ ফখরে বাংলা (রহ.) অনেক আলেমসহ কাদিয়ানীদের সাথে আন্দরকিল্লা শাহী জামে মসজিদে মোনাজেরায় অংশগ্রহণ করেছিলেন। সেখানে প্রশ্ন-উত্তরে কাদিয়ানীদের পরাজিত করায় তাকে শেরে বাংলা উপাধি দেয়া হয়। এছাড়া ১৯৫৭ সালে তিনি পবিত্র হজ্ব পালনের উদ্দেশ্যে সৌদি আরবে গেলে ঘটনাক্রমে সৌদি সরকারের গ্র্যান্ড মুফতি সৈয়দ আলবীর সঙ্গে তাঁর বাহাছ বা তর্ক অনুষ্ঠিত হয়। উক্ত তর্ক সভায় তার জ্ঞান ও যুক্তি দেখে সৌদি গ্র্যান্ড মুফতি মুগ্ধ হন এবং তাকে সৌদি সরকারের পক্ষ থেকে অসীম জ্ঞানের স্বীকৃতি স্বরূপ ‘শেরে ইসলাম’ ওরফে ‘শেরে বাংলা’ উপাধিতে ভূষিত করে লিখিত সনদপত্র প্রদান করেন। সৌদি বাদশাহ্ ইবনে সউদ স্বয়ং তাকে রাজকীয় বিশেষ মেহমান হিসেবে সংবর্ধনা সভার মাধ্যমে সৌদি বাদশাহ্ তার অসাধারণ জ্ঞানের প্রতি শ্রদ্ধা জানিয়ে উপঢৌকন স্বরূপ মূল্যবান পাগড়ী ও ছড়ি প্রদান করে তাকে সর্বোচ্চ রাষ্ট্রীয় সম্মানে অভিষিক্ত করেন।
বায়াতগ্রহণ ও খেলাফত লাভ
চট্টগ্রামের ঐতিহ্যবাহী আন্দরকিল্লা শাহী জামে মসজিদের প্রাক্তন খতীব ও সংস্কারক আল্লামা গাজী সৈয়দ আব্দুল হামিদ বাগদাদী (রহঃ)’র কাছে সৈয়দ মুহাম্মদ আজিজুল হক বায়াত গ্রহণ করেন। তিনি শাহ্সূফী সৈয়দ আব্দুল হামিদ বাগদাদী (রহঃ)’র কাছ থেকে বেলায়তের সর্বোচ্চ খেলাফত লাভ করেন এবং খলিফায়ে আজম বা প্রধান খলিফা হিসেবে অভিষিক্ত হন।
রচিত গ্রন্থাবলী
সৈয়দ মুহাম্মদ আজিজুল হক লিখিত উল্লেখযোগ্য গ্রন্থগুলোর মধ্যে রয়েছে:
মৃত্যু
১৯৬৯ সালের ২৫ সেপ্টেম্বর (১৩৮৯ হিজরীর ১২ই রজব) ৬৩ বছর বয়সে তিনি মৃত্যুবরণ করেন। হাটহাজারী কলেজ মাঠে অনুষ্ঠিত জানাযায় সর্বসম্মতিক্রমে ইমামতি করেন আল্লামা কাজী মুহাম্মদ নুরুল ইসলাম হাশেমী (১৯২৮ -২০২০ )। জানাযা শেষে হাটহাজারীর প্রাণকেন্দ্রে তাকে সমাহিত করা হয়। প্রতি বছর ১২ই রজব হাটহাজারী দরবার শরীফে তার পবিত্র বার্ষিক ওরশ অনুষ্ঠিত হয়। দেশের বিভিন্ন অঞ্চলে তার স্মরণে বিভিন্ন সামাজিক ও শিক্ষা প্রতিষ্ঠান গড়ে উঠেছে, যেগুলো ধর্মীয়, সামাজিক ও রাষ্ট্রীয় উন্নয়নমূলক কাজে অংশ নিয়ে থাকে।
ভান্ডারিয়া সিদ্দিকীয়া কামিল মাদ্রাসা
ভান্ডারিয়া সিদ্দিকীয়া কামিল মাদরাসা (بهندرية صديقية كامل مدرسة) ঢাকা বিভাগের রাজবাড়ী জেলার একটি আলিয়া মাদ্রাসা। এটি ১৯৫৫ সালে ভান্ডারিয়া দরবার শরীফের পীর মাওলানা মোজ্জামেল হক কর্তৃক প্রতিষ্ঠিত হয়। বর্তমানে এটি ইসলামি আরবি বিশ্ববিদ্যালয় কর্তৃক অনুমোদিত কামিল মাদ্রাসা। মাদ্রাসাটি ঢাকা খুলনা মহাসড়কের খানখানাপুর হতে দুই কিলোমিটার উত্তরে রাজবাড়ী জেলার সদর উপজেলার পাঁচুরিয়া ইউনিয়নের ভান্ডারিয়া নামক গ্রামে অবস্থিত। স্থানীয়ভাবে এটি ভান্ডারিয়া মাদ্রাসা নামে পরিচিত। মাওলানা মোজ্জামেল হক নিজেই প্রতিষ্ঠার পর থেকে ১৯৯৭ সাল পর্যন্ত মাদ্রাসার অধ্যক্ষের দায়িত্ব পালন করেন। মাদ্রাসাটি ফলাফলের দিক থেকে রাজবাড়ী জেলার শীর্ষ অবস্থানে থাকে। মাদ্রাসার বর্তমান অধ্যক্ষের নাম এরশাদ মোহাম্মাদ সিরাজুম্মুনির।
ইতিহাস
মাওলানা মোজ্জামেল হক হক ছিলেন একজন সমাজহিতৈষী শিক্ষানুরাগী ব্যক্তি। তিনি ফুরফুরা মাদরাসা ও পরে ছারছীনা মাদরাসা মাদ্রাসায় পড়াশোনা করে এলাকায় একটি মাদ্রাসা স্থাপনের কথা অনুভব করেন। সেই প্রেক্ষিতে তিনি ১৯৫৫ সালে একটি মক্তব হিসাবে মাদ্রাসাটির কার্যক্রম শুরু করেন। ফুরফুরা দরবার শরীফের পীর আবু বকর ছিদ্দিকী নামানুসারে মাদ্রাসার নামে সাথে সিদ্দিকীয়া রাখা হয়। এই মাদ্রাসা প্রতিষ্ঠার ব্যপারে মোজ্জামেল হককে অনেকে সাহায্য করেন। এদের মধ্যে ফুরফুরার পীর আবদুল হাই সিদ্দিকী, বাগেরহাটের পীর মাওলানা সিরাজুম্মুনীর, ওস্তাদ নিয়াজ মাখদুম খোতানী অন্যতম। এছাড়াও প্রতিষ্ঠাতার পিতা তাহের উদ্দীন মুনসী মাদ্রাসার জন্য প্রয়োজনীয় জমি দান করেন এবং প্রাথমিক অবস্থায় ফ্রিতে পাঠদান করতেন। প্রাথমিক অবস্থায় দুই কক্ষের একটি পাঠকাঠির ঘরের একটি কক্ষ মসজিদ অন্যটি মাদ্রাসা হিসাবে কার্যক্রম শুরু করা হয়। শুরুর দিকে তিনি এলাকার ছেলে-মেয়েদের কুরআন শিক্ষা দিতেন।
কার্যক্রম
১৯৫৫ সালে মাদ্রাসা শুরু হবার পরে এটি তৎকালীন পাকিস্তান সরকার থেকে দ্রুতই অনুমোদন লাভ করে। এরপরে মাত্র ৬ বছর পরেই ১৯৬১ সালে দাখিল শ্রেণী ও ১৯৬৩ সালে আলিম শ্রেণীর অনুমোদন লাভ করে। এরপরে মাদ্রাসার অধ্যক্ষের প্রচেষ্টার ফলে ১৯৬৯ সালে মাদ্রাসা বোর্ড থেকে ফাজিল শ্রেণীর অনুমোদন লাভ করে। এরপরে ২০১০ সালে ইসলামী বিশ্ববিদ্যালয় আইনের ২০০৬ সালের সংশোধনীতে ফাজিল মাদ্রাসা কুষ্টিয়া ইসলামী বিশ্ববিদ্যালয়ের অধিভুক্ত হয়, তখন এই মাদ্রাসাও ইবির অধিভুক্তি লাভ করে। এরপর ২০১৬ সালে ইসলামি আরবি বিশ্ববিদ্যালয় চালু হলে মাদ্রাসাটি কামিল শ্রেণীর অনুমোদন পায় এবং ইসলামি আরবি বিশ্ববিদ্যালয় অধিভুক্ত হয়।
মোজাম্মেল হক এই মাদ্রাসাটি, মাদ্রাসার লিল্লাহ বোর্ডিং ও এতিমখানা পরিচালনার জন্য রিয়াজুল জান্নাত কমপ্লেক্স নামে একটি সহযোগী প্রতিষ্ঠান গড়ে তোলেন। এর মাধ্যমেই মাদ্রাসাটি পরিচালিত হয়ে থাকে।
আলেক্সান্দ্র সামিদভ
আলেক্সান্দ্র সের্গেয়েভিচ সামিদভ (Александр Сергеевич Самедов, জন্ম: ১৯ জুলাই ১৯৮৪) হলেন একজন রুশ পেশাদার ফুটবলার, যিনি রুশ প্রিমিয়ার লিগ ক্লাব সিএসকেএ মস্কো এবং রাশিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ৩রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত রাশিয়ার ২৩ সদস্যের চূড়ান্ত দলে স্থান পান।
হেই বেবি
হেই বেবি (Heyy Babyy) এটি ২০০৭ সালে মুক্তিপ্রাপ্ত একটি বলিউড কমেডি চলচ্চিত্র। ছবিটি পরিচালনা করেছেন সাজিদ খান। ছবিটিতে অভিনয় করেছেন অক্ষয় কুমার, বিদ্যা বালান, ফারদীন খান, রিতেশ দেশমুখ, বোমান ইরানি ও অনুপম খের। ছবিটি মূলত ১৯৯০ সালের মালয়ালম ভাষা'র চলচ্চিত্র থূভালস্পার্ষম-এর পুনর্নিমাণ।
বঙ্গবন্ধু হাই–টেক সিটি রেলওয়ে স্টেশন
পরিষেবা
বঙ্গবন্ধু হাইটেক পার্ক রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
টেকনাফ সমুদ্র সৈকত
থাম্ব|300x300পিক্সেল| টেকনাফ সমুদ্র সৈকত টেকনাফ সমুদ্র সৈকত কক্সবাজার সমুদ্র সৈকতের একটি অংশ, কক্সবাজার জেলার টেকনাফ উপজেলায় অবস্থিত। টেকনাফ সমুদ্র সৈকত টেকনাফ উপদ্বীপ ম্যানগ্রোভ অঞ্চল দ্বারা বেষ্টিত। এই সৈকতটি বিভিন্ন ভাগে বিভক্ত। উল্লেখযোগ্য ভাগগুলো হলো - শ্যামলাপুর সৈকত (বাহারছড়া সৈকত), শিলাখালী সৈকত, হাজামপাড়া সৈকত।
অবস্থান
টেকনাফ সমুদ্র সৈকত বাংলাদেশের কক্সবাজার জেলার টেকনাফ উপজেলায় অবস্থিত। কক্সবাজার জেলা সদর থেকে ৮৬ কিলোমিটার দক্ষিণে টেকনাফ শহর অবস্থিত। টেকনাফ শহর থেকে দক্ষিণ দিকে আরও প্রায় ৫ কিলোমিটার দূরত্বে টেকনাফ সমুদ্র সৈকত অবস্থিত।
প্রাকৃতিক নৈসর্গ
টেকনাফ সমুদ্র সৈকতে জেলেদের মাছ ধরার বাহারি রঙের নৌকা দেখতে পাওয়া যায়। এই সৈকতের নিকটে ঘন ঝাউবন এবং উত্তর দিকে তৈঙ্গা পাহাড় অবস্থিত। এই সৈকতের পানি অধিক পরিষ্কার ও সৈকতে নির্জন পরিবেশ বিরাজমান।
বিজিআর-৩৪
বিজিআর-৩৪ (ব্লাড গ্লুকোজ রেগুলেটর-৩৪) একটি আয়ুর্বেদিক ড্রাগ যা টাইপ-২ ডায়াবেটিস নিয়ন্ত্রণ করার জন্য ভারতবর্ষে ওভার-দ্য-কাউন্টার পিল হিসাবে বিক্রি হয়। ২০১৫ সালে দুইটি সরকারি ল্যাবরেটরি দ্বারা ঔষধটি তৈরি করা হয় এবং ২০১৬ সাল থেকে বাণিজ্যিকভাবে মার্কেটিং করা হয়েছিল।
অদ্যাবধি, বিজিআর-৩৪ শুধুমাত্র একটি ক্ষুদ্রাকৃতির হিউমান-ট্রায়াল এ পরীক্ষা করা হয়েছে। প্রচুর ক্ষেত্রে, ওষুধটি ব্যাপকভাবে সমালোচিত হয়েছে এবং অধিক সংখ্যার উন্নত গুণমানের ক্লিনিকাল ট্রায়াল ছাড়া, কার্যকারিতা নির্ধারণ করা অসম্ভব। নির্মাতারা ওষুধটির অযোগ্যতা এবং অন্যান্য উদ্বেগ অস্বীকার করেছে।
উন্নয়ন
ভারতীয় বিজ্ঞান ও শিল্প গবেষণা পর্ষদের পৃষ্ঠপোষকতায়, দুই সরকারি ল্যাবরেটরি:- জাতীয় উদ্ভিদ গবেষণাগার (এন বি আর আই) এবং সেন্ট্রাল ইনস্টিটিউট ফর মেডিসিনাল অ্যান্ড অরোম্যাটিক প্ল্যান্টস (সিআইএমএপি) এই ঔষধটি সমবেত প্রচেষ্টায় তৈরী করে। ২০১৫ সালের সেপ্টেম্বর মাসে, এনবিআরএমএপি-ডিবি নামে প্রারম্ভিক ভাবে এই ঔষধটি সূত্রবদ্ধ করা হয় এবং জুন 2016 নাগাদ, এআইএমআইল ফার্মাসিউটিক্যালস ড্রাগটির বাণিজ্যিক স্বত্ব ক্রয় করে। প্রতি ৫০০ মিলিগ্রাম ট্যাবলেটের দাম রাখা হয় ₹5 (0.07 মার্কিন ডলার); যা দিনে দু-বার খাওয়া উচিত। সিএসআইআর-এর দাবি যে বিজিআর-৩৪ প্রথম ভারতীয় আয়ুর্বেদীয় অ্যান্টি-ডায়াবেটিক ড্রাগ এবং ২০১২ সালে ল্যাবরেটরিগুলি জীবন-বিজ্ঞান বিভাগে সিএসআইআর প্রযুক্তি পুরস্কারে ভূষিত হয়েছিল।
উপকরণ
বিজিআর-৩৪ এর উপাদানসমূহ ছয়টি উদ্ভিদ থেকে উৎপন্ন হয়: দারুহরিদ্র (বারবারিস আরিস্ততা), গিলয় (তিনসপোরা কর্ডিফোলিয়া), বিজয়সার (পেটারোক্প্পাস মারসুপিয়াম), গুদমার (জিমেনিমা সিলেস্ট্রে), মঞ্জিষ্ঠা (রুবিয়া কর্ডিফোলিয়া) এবং মেথী (Fenugreek)।  সিএসআইআর  দাবি করে যে এই ছয়টি উদ্ভিদ "৫০০-র অধিক গাছ-গাছড়ার এক যথাযথ সমীক্ষা" থেকে নির্বাচিত হয়েছে।
চিকিৎসা দাবি
সূত্রটি purportedly ৩৪টি সক্রিয় ফাইটো-কনষ্টিটুয়েন্টস উৎপাদন করে, যা ডিপিপি -4 নিরোধক রূপে কাজ করে, রক্তের দ্রাক্ষা-শর্করা মাত্রা নিয়ন্ত্রণ করে থাকে। সিএসআইআর একাধিক হিউমান-ট্রায়াল এবং পশু-ট্রায়াল এ ড্রাগটির ক্লিনিকাল কার্যকারিতা প্রমাণ পাওয়ার দাবি করেছে। সিএসআইআর এছাড়াও দৃঢ় দাবি রাখে যে বিজিআর-৩৪ এর কিছু পার্শ্ব-সুবিধা আছে এবং সর্বোপরি, এটি ইনসুলিন বা অন্যান্য অ্যান্টি-ডায়াবেটিক ঔষধগুলির উপর নির্ভরতা সম্পূর্ণ রূপে বন্ধ করতে পারে। ড্রাগটি কোনোরূপ পার্শ্ব-প্রতিক্রিয়া থেকে মুক্ত হিসাবে বিজ্ঞাপিত করা হয়ে থাকে।
সিএসআইআর এর একটি আয়ুর্বেদিক হাসপাতালে, একটিতে প্ল্যাসেবো-নিয়ন্ত্রিত ক্লিনিকাল ট্রায়ালে ৬৪ জন ব্যক্তিকে নথিভুক্ত করা হয়, যার মধ্যে 56 টি ট্রায়াল সম্পন্ন করে। ক্লিনিকাল ট্রায়াল রেজিস্ট্রি অফ ইন্ডিয়া (সিটিআরআই)-এ ট্রিয়ালটির বিতাড়িত খুঁটিনাটি আপলোড করা হয়েছিল এবং পরবর্তীকালে সেটি ইউরোপীয় জার্নাল অফ ফার্মাসিউটিকাল অ্যান্ড মেডিক্যাল রিসার্চ নামে একটি প্রিডেটরি জার্নালে প্রকাশিত হয়েছিল। সংক্ষিপ্ত বিবরণের মধ্যে কোনো রকম পরিসংখ্যানগত বিশ্লেষণ দেখা যায়নি কিন্তু ন্যূনতমভাবে বলা হয়েছিল যে ট্রিয়ালটি "আশাপ্রদ ফলাফল প্রদর্শন করেছে" এবং ড্রাগটিকে মোনোথেরাপি/সংযোজন থেরাপি হিসেবে ব্যবহার করা যেতে পারে কারণ "অনেক অংশগ্রহীরাই নিজেদের সুস্থতার এক উল্লেখযোগ্য উন্নতি অনুভব করেছেন"। সেই একই ট্রায়াল এর ফলাফলগুলি, আইএমআইএল থেকে পাঁচজন গবেষক এবং আয়ুর্বেদ হাসপাতালের তিনজন ডাক্তার মিলে প্রকাশ করেন "কনফারেন্স সিরিজ" নামক ব্যানারের অধীনে, ওমিক্স পাবলিশিং গোষ্ঠী দ্বারা অনুষ্ঠিত নভেম্বর ২017-এর এক সম্মেলনে। ওমিক্স একটি প্রিডেটরি প্রকাশনা সংস্থা যাদের মান-নিয়ন্ত্রণ পরিকাঠামো প্রায় অ-বিদ্যমান এবং তাদের আয়োজিত সম্মেলনগুলিও সমতুল্য সমালোচনার সাপেক্ষ। অতঃপর, সেই একই গবেষকবর্গ সেই একই ট্রিয়ালটিকে অপর একটি জার্নালে প্রকাশ করেন, যেখানে তারা বিজিআর-৩৪ কে ফাস্টিং দ্রাক্ষা-শর্করা, পোস্টপ্রেন্ডিয়াল দ্রাক্ষা-শর্করা এবং গ্লাইকোসিলেটেড হিমোগ্লোবিন কমানোর ক্ষেত্রে সফল হিসাবে conclude করেন।
অভ্যর্থনা
"আয়ুষ মন্ত্রণালয় কর্তৃক অনুমোদিত", বৈজ্ঞানিকভাবে উৎপাদিত ঔষধ হিসাবে বাজারে চালু করা হলে, একাধিক মিডিয়া প্রতিষ্ঠান বিজিআর-৩৪কে "ব্রেকথ্রু-ড্রাগ" বলে অভিহিত করে,  বিশেষ করে কম মূল্যের আলোকে।   সিএসআইআর প্ল্যাটিনাম-জয়ন্তীর অনুষ্ঠানে প্রধানমন্ত্রী নরেন্দ্র মোদি এই আবিষ্কার কে সিএসআইআর-এর একটি মহান কৃতিত্ব হিসাবে উল্লেখ করেন।
সমালোচনা
কিন্তু, এর কিছু সময়ের মধ্যেই বিজিআর -34 চতুর্দিক থেকে তীব্র সমালোচনার এক বিতর্কমূলক বিষয় হয়ে ওঠে।  ক্লিনিকাল ট্রায়ালটি এক দীর্ঘ সময় অতিবাহিত হওয়ার পর প্রকাশ করা হয় এবং ড্রাগটির দাবি করা কার্যকারিতাগুলি-ও কোনোভাবে যাচাই করা যায়নি। পিয়ার-রিভিউইড-জার্নালগুলিতে ড্রাগটির প্রতিলক্ষণ, বিষাক্ততা বা অন্যান্য দৃষ্টিকোণ থেকে পরিচালিত কোনো বৈজ্ঞানিক গবেষণা প্রকাশনার প্রমাণ পাওয়া যায় না।      একটি "অভিনব আয়ুর্বেদিক পণ্য" হিসাবে চিহ্নিত হওয়া সত্ত্বেও "ন্যাশনাল বোটানিক্যাল রিসার্চ ইনস্টিটিউট" (এনবিআরআই) বা ভারতের বুদ্ধিবৃত্তিক সম্পত্তি পোর্টালের কাছে কোন পেটেন্ট আবেদন ছিল না। এরই পরপর  সমতুল্য অ্যালোপ্যাথিক ওষুধের সাপেক্ষে বিজিআর-৩৪ এর কম ব্যয়বহুলতাও ভ্রান্তিকর তথ্য বলে প্রমাণিত হয়।
বহু চিকিৎসকরা বিজিআর-৩৪-এর নিরাপত্তার বিষয়ে উদ্বেগ প্রকাশ করে, একাধিক পার্শ্বপ্রতিক্রিয়া উল্লেখ করেন এবং অনেকেই ড্রাগটির অক্ষমতা-ও তুলে ধরেন।
অক্টোবর ২016-এ "এডভার্টাইসিং স্ট্যান্ডার্ড কাউন্সিল অফ ইন্ডিয়া", "ড্রাগস্ এন্ড ম্যাজিক রেমেডিস এক্ট" লঙ্ঘন করার ফলস্বরূপ, বিজিআর -৩৪ এর বিজ্ঞাপনকে নিষিদ্ধ বলে ঘোষণা করে। বিজ্ঞাপনটি "কোনও পার্শ্ব প্রতিক্রিয়া ছাড়াই টাইপ 2 ডায়াবেটিস মেলিটাস নিরাময়" করার দাবি করেছিল যদিও সেটি কোনো নিরাময়যোগ্য রোগ নয়। জাতীয় টাস্ক ফোর্স ওন ফাইটো ফার্মাসিউটিক্যালস-এর উপদেষ্টা ও ফার্মাসিউটিকাল বিজ্ঞানী মোহন নায়ার, জনসাধারণের প্রতি ড্রাগটির ক্ষতি করার সম্ভাবনা নিয়ে উদ্বেগ প্রকাশ করেন। ড্রাগটির নিরাপত্তা ও কার্যকারিতার কোনোরূপ মূল্যায়ন না করেই commercialise করার তীব্র সমালোচনা করেন বিজ্ঞান ও প্রযুক্তি অধিদপ্তরের অধীনে আয়ুর্বেদিক জীববিজ্ঞানের টাস্ক ফোর্সের চেয়ারম্যান শংকর ভালিয়াথন। আয়ুষ বিভাগের পূর্বতন সচিব শৈলজ চন্দ্র ঐরূপ নিরেস গবেষণাকে, আয়ুর্বেদ সংক্রান্ত সমস্ত গবেষণার দুর্নাম ঘটানোর সম্ভাবনা উল্লেখ করেন। মহারাষ্ট্র মেডিকেল অ্যাসোসিয়েশনের উপরাষ্ট্রপতি আভিনাশ ভন্ডওয়ে "কেন্দ্রীয় ড্রাগ স্ট্যান্ডার্ড কন্ট্রোল অর্গানাইজেশন (এফডিএ)" কে যথাযথ ব্যবস্থা নেওয়ার অনুরোধ জানান।
বিজিআর-34 তে বিশেষভাবে নির্দিষ্ট নয়, এমন একটি সম্পাদকীয়তে The Lancet, ভারতবর্ষে ডায়াবেটিস নিরাময়ের উদ্দেশ্যে বিকল্প থেরাপির/ঔষধির উদ্দীপনাকে তীব্র সমালোচনা করে এবং একাধিক সিস্টেমিক রিভিউ বর্ণনা করে যা আয়ুষ পরিচালিত গবেষণার বিভিন্ন পদ্ধতিগত সমস্যাগুলি তুলে ধরে। অপর একটি research-paper ডায়াবেটিস নিরাময়/ম্যানেজমেন্ট-এর জন্য এই সকল অপ্রমাণিত থেরাপিকে, জনসাধারণের মধ্যে একটি বিশাল জনপ্রিয়তা সত্ত্বেও, অনিরাপদ, অক্ষম এবং জনস্যাস্থ্যের পক্ষে হিতকারী বলে উল্লেখ করেন।
ক্রেতাদের মুখে বিবিধ রকমের পর্যালোচনা শোনা যায় এবং এই ড্রাগ বিক্রি রধ করার জন্য আদালতে মামলা-ও দায়ের করা হয়েছিল।
সাড়া
দীর্ঘব্যাপী এবং বহুল সমালোচনা সত্ত্বেও, সিএসআইআর বিজিআর -৩৪ কে এক বিপ্লবী উদ্ভাবন হিসাবে গণ্য করে এসেছে। সিআইএমএপি পরিচালক অনিল কুমার ত্রিপাঠি দাবি করেন যে নিয়মাবলী অনুযায়ী কোনো পণ্যের স্বত্ব দায়ের করলে, তার ৬ মাসের মধ্যে কোনোরূপ গবেষণাসমূহ প্রকাশ করা যায় না; সেই জন্যেই রিসার্চ papers এর প্রাথমিক অভাব। ২০১৪ সালে এক সম্মেলনে, সিএসআইআর মহাপরিচালক গিরিশ সাহনি বলেন যে, "দ্রাক্ষা-শর্করা মাত্রা নিয়ন্ত্রণে যে কোনও ব্র্যান্ডেড আধুনিক ঔষধের কার্যকারিতাকে পাল্লা দিতে পারে বিজিআর-৩৪"। বিজ্ঞান ও প্রযুক্তির মন্ত্রী হর্ষ বর্ধন দাবি করেন যে জনগণ এই ড্রাগটিকে সমাদরে গ্রহণ করেছে এবং প্রমাণিত হয়েছে যে বিজিআর-৩৪ রক্তের দ্রাক্ষা-শর্করা মাত্রা হ্রাস করে।
২০২২ আফগানিস্তান ক্রিকেট দলের জিম্বাবুয়ে সফর
আফগানিস্তান পুরুষ ক্রিকেট দল ২০২২ সালের জুন মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য জিম্বাবুয়ে সফর করে। ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়। ২০২২ সালের এপ্রিল মাসে জিম্বাবুয়ে ক্রিকেট সফরের সূচি নিশ্চিত করে। পরবর্তীতে সিরিজের ম্যাচগুলো এক সপ্তাহ এগিয়ে নিয়ে আসা হয় এবং টি২০আই ম্যাচের সংখ্যা পাঁচ থেকে কমিয়ে তিন করা হয়।
বিজিআর-৩৪
ডায়াবেটিস বিরোধী
এই একই রকম ভাবে একাধিক অ্যান্টি-ডায়াবেটিক আয়ুর্বেদিক ওষুধ তৈরি করা হয়েছে এবং সেগুলি উৎপাদন করার জন্য শিল্প-লাইসেন্স-ও দেওয়া হয়েছে। আয়ুষ মন্ত্রালয়ের অধীনে একটি স্বায়ত্তশাসিত সংস্থা, "সেন্ট্রাল কাউন্সিল ফর রিসার্চ ইন আয়ুর্বেদিক সাইন্সেস" (সিসিআরএএসএস), আয়ুষ-৮২ নামক এক ড্রাগ তৈরি করে, যার মধ্যে রয়েছে চারটি ভেষজ উপাদান;- করলা (মোমোডিকা চরান্তিয়া), জামুন (সিজিজিিয়াম কমিনি), আমরা (স্পন্ডিয়াস মোমবিন) এবং গুদমার (জিমেনি সিলেস্ট্রেট) সহ শিলাজিৎ। সিসিআরএএস-এর বিজ্ঞানীরা বলেছিলেন যে ড্রাগটি ছয় মাসের মধ্যে টাইপ -২ ডায়াবেটিস স্থায়ীভাবে নিরাময় করে এবং এর কোনো পার্শ্ব প্রতিক্রিয়া নেই। এরপর কুডোস ল্যাবরেটরি-কে ড্রাগ উৎপাদন ও বিতরণ - এর অধিকার প্রদান করা হয়, যা আইএমই-৯ হিসাবে রিব্র্যান্ডেড হয়। বিজিআর-৩৪ এর ন্যায় এখানেও যথাযথ ফার্মাকোলজিকাল গবেষণার অভাব, অর্থহীন ক্লিনিকাল ট্রিয়ালস, predatory জার্নাল-এ প্রকাশনা ইত্যাদি দেখা যায় যা অনুরূপ সমালোচনার পরিবেশ তৈরী করে।
২০২২ আফগানিস্তান ক্রিকেট দলের জিম্বাবুয়ে সফর
ওডিআই সিরিজে আফগানিস্তান ৩–০ ব্যবধানে জয়ী হয়। টি২০আই সিরিজেও আফগানিস্তান প্রতিটি ম্যাচে জয়লাভ করে।
বিজিআর-৩৪
অন্যান্য
স্বাধীন গবেষকমন্ডল দ্বারা পরিচালিত ক্লিনিকাল ট্রায়ালে অন্তত একটি ড্রাগ (আয়ুষ-৬৪) সমতুল্য ঔষধের অপেক্ষায় ব্যাপকভাবে অক্ষম বলে ধরা পড়েছে।
২০২২ আফগানিস্তান ক্রিকেট দলের জিম্বাবুয়ে সফর
প্রেক্ষাপট
২০২০ সালের জুলাই ও আগস্ট মাসে পাঁচটি টোয়েন্টি২০ আন্তর্জাতিক (টি২০আই) ম্যাচ খেলার জন্য আফগানিস্তান দলের জিম্বাবুয়ে সফর করার কথা ছিল। কিন্তু জিম্বাবুয়েতে কোভিড-১৯-এর প্রকোপ বেড়ে যাওয়ার কারণে ২০২০ সালের ৮ আগস্ট সফরটি বাতিল করা হয়।
দলীয় সদস্য
আফগানিস্তানের ওডিআই দলে নিজাত মাসুদ ও নুর আহমদ কে এবং টি২০আই দলে জাহির খান ও সায়েদ শিরজাদকে রিজার্ভ খেলোয়াড় হিসেবে রাখা হয়।
দ্কার-ছাগ-'ফাং-থাং-মা
দ্কার-ছাগ-'ফাং-থাং-মা ঐতিহাসিকভাবে গুরুত্বপূর্ণ একটি সূচীপত্র বিশেষ যেখানে তিব্বত সাম্রাজ্যের আমলে সংস্কৃত বৌদ্ধগ্রন্থগুলির তিব্বতী ভাষায় অনুবাদকর্ম তালিকাভুক্ত করা রয়েছে।
ইতিহাস
দ্কার-ছাগ-'ফাং-থাং-মা কথাটির অর্থ মধ্য তিব্বতের 'ফাং-থাং অঞ্চলে তৈরী সূচীপত্র। নবম শতাব্দীতে তিব্বত সম্রাটরা এই সূচীপত্র নির্মাণে জন্য অর্থদান করেন।   এই প্রকার আরো দুইটি সূচীপত্র ঐ সময় তৈরী হয়েছিল। এগুলি হল দ্কার-ছাগ-ল্দান-দ্কার-মা  বা ল্দান-দ্কার অঞ্চলে তৈরী সূচীপত্র   এবং দ্কার-ছাগ-ব্সাম-য়াস-ম্ছিম্স-ফু-মা  বা সম-য়ে বৌদ্ধবিহারে তৈরী সূচীপত্র। এর মধ্যে  সম-য়ে বৌদ্ধবিহারে তৈরী সূচীপত্রটি এখনো খুঁজে পাওয়া যায়নি।
স্ফিংক্স
thumb|সম্ভবত প্রথম মিশরীয় স্পিংক্স, চতুর্থ রাজবংশ থেকে রাণী [[Hetepheres II|দ্বিতীয় হেটেফেস (কায়রো জাদুঘর)।]]
স্ফিংক্স (Σφίγξ /sphinx/, Bœotian: Φίξ /Phix, أبو الهول,) একটি পৌরাণিক সৃষ্টি যার শরীরের নিচের অংশ সিংহাকৃতির এবং উপরে মানব মাথার মতোন।
গ্রিক ঐতিহ্য মতে এদের পশ্চাদ্দেশ সিংহের মত, প্রায়ই এর পাখির ডানার মত বড় ডানা থাকে এবং এর মুখমন্ডল মানুষের মুখের মতোন হয়ে থাকে। পুরাণে একে বিশ্বাসঘাতক এবং নির্দয় হিসেবে বর্ণনা করা হয়। পৌরাণিক গল্পে এর ধাঁধায় ব্যর্থ ব্যক্তিদের একটি নির্দিষ্ট পরিনতি বরন করতে হয়। এসকল ব্যক্তিরা স্ফিংক্সের হাতে খুন হয় এমনকি এই দানব তাদের ভক্ষণ করে। পুরাণে বর্ণিত এ স্ফিংক্সকে অডিপাসের নাটকেও দেখা যায়। গ্রীক পুরাণে এরা নারী-আকৃতির হলেও, মিশরীয় স্ফিংক্সগুলো সাধারণত পুরুষ আকৃতির (এন্ড্রোস্ফিংক্স)। মিশরীয় পুরাণের স্ফিংক্স ছিলো উপকারী কিন্তু গ্রীক পুরাণের স্ফিংক্সের মত একই রকম দুর্দান্ত শক্তিসম্পন্ন। তবে উভয় পুরাণেই এদেরকে বর্ণনা করা হয় মন্দির কিংবা সমতুল্য অঞ্চলের প্রবেশদ্বারের প্রহরীস্বরূপ।
রেনেসাঁস এর সময়ে আধুনিক চিত্রকল্পে স্ফিংক্স ইউরোপে পুনরুজ্জীবিত হয়। পরবর্তীতে, এর ভাবমূর্তি আরও বিভিন্ন সংস্কৃতিতে অপরিবর্তিত ভাবেই প্রতিফলিত হয়, যদিও কিছু ক্ষেত্রে মূলধারার বাইরের কিছু ধারণাও এর সাথে যোগ হতে দেখা যায়।
স্ফিংক্স সাধারণত, স্থাপত্যনিদর্শন যেমন, রাজকীয় সৌধ কিংবা ধর্মীয় মন্দিরের সাথে সম্পৃক্ত। এখন পর্যন্ত পাওয়া সব'চে প্রাচীন স্ফিংক্সটি পাওয়া যায় গোবেলকি তেপে এর কাছাকাছি কর্তিক তেপের প্রায় ১২০ মাইল পূর্বে নেভালি কোরিতে। এটি প্রায় খৃস্টপূর্ব ৯৫০০ সালের স্ফিংক্স।
বিশ্ববিদ্যালয় মঞ্জুরী কমিশন (দ্ব্যর্থতা নিরসন)
বিশ্ববিদ্যালয় মঞ্জুরী কমিশন বলতে বোঝানো যেতে পারে:
শিপ্রা গুহ মুখোপাধ্যায়
শিপ্রা গুহ মুখোপাধ্যায় (১৩ জুলাই ১৯৩৮ - ১৫ সেপ্টেম্বর ২০০৭) ছিলেন একজন ভারতীয় উদ্ভিদবিদ যিনি উদ্ভিদ টিস্যু বা দেহকলা উৎপাদন, উদ্ভিদ আণবিক জীববিজ্ঞান, জৈবপ্রযুক্তি এবং কোষের আণবিক জীববিজ্ঞান নিয়ে কাজ করেছিলেন। ২০০৭ সালে মস্তিষ্কের ক্যান্সারের ফলে তিনি মৃত্যুবরণ করেন। শিপ্রা গুহ মুখার্জি হচ্ছেন সেই মহিলা বিজ্ঞানী যিনি "পরাগধানী বা এথার উৎপাদনের মাধ্যমে হ্যাপ্লয়েড উদ্ভিদ উৎপাদন করার কৌশল" এর যুগান্তকারী আবিষ্কারের পিছনে অবদান রেখেছিলেন।
প্রাথমিক জীবন ও শিক্ষা
শিপ্রা গুহ মুখোপাধ্যায় ১৩ জুলাই ১৯৩৮ সালে কলকাতায় জন্মগ্রহণ করেছিলেন। তিনি বোম্বে এবং দিল্লিতে পড়াশোনা করেছিলেন এবং ১৯৫৪ সালে উদ্ভিদ বিজ্ঞানে সম্মানসহ স্নাতক (বিএসসি অনার্স) সম্পন্ন করার জন্য দিল্লির জওহরলাল নেহেরু বিশ্ববিদ্যালয়ে যোগদান করেছিলেন। প্রথমে ছাত্র, পরে অধ্যাপক এবং গবেষক হিসাবে তিনি ৩০ বছরেরও বেশি সময় ধরে জওহরলাল নেহেরু বিশ্ববিদ্যালয়ে কাজ করেছিলেন। তিনি সেখান থেকে তার সম্মানসহ স্নাতকোত্তর (এমএসসি) ডিগ্রিও শেষ করেছিলেন। এরপরে তিনি অধ্যাপক বি. এম. জোহরির অধীনে পিঁয়াজের ( Allium cepa) উপর পিএইচডি শুরু করেছিলেন। এবং ১৯৬৩ সালে পিএইচডি শেষ করেছিলেন।